Story

ในอนาคตอันไกลโพ้น สงครามทำให้มนุษยชาติเกือบจะสูญสิ้น สภาพของพื้นโลกมีพื้นที่เพียงน้อยนิดที่จะพออยู่อาศัย คนที่มีฐานะร่ำรวย ก็เลือกไปจับจองอยู่บนดวงจันทร์ ที่ซึ่งมีรัฐทหารตั้งอยู่เป็นฐานบัญชาการเดิม บางส่วนก็หนีไปตายเอาดาบหน้าที่ดาวอังคาร ที่ที่มีอาณานิคมเก่าแก่อาศัยอยู่ ทิ้งผู้คนที่เหลือไว้อย่างสิ้นหวัง

ชาวดิซใช้เวลารอนแรมไปตามหมู่ดาวต่างๆ เพื่อคนหาดาวเคราะห์ที่เหมาะสมแก่การอยู่อาศัยและขยายเผ่าพันธุ์ พวกเขาเดินทางมาถึงระบบสุริยะ ดวงอาทิตย์มีพลังงานเหลือเฟือสำหรับยานของพวกเขา เพื่อจะได้สำรวจดาวเคราะห์ในระบบ พวกเขาจึงต้องเก็บเกี่ยวพลังงานจากดวงอาทิตย์ให้ได้มากที่สุดด้วยยานอวกาศขนาดหนึ่งในสี่ของขนาดดวงจันทร์ของโลก พวกเขามีความหวังว่าจะได้หยุดการเดินทางไว้ ณ ที่นี่

ทว่า ชาวอานุผู้อาศัยบนดาวนิบิรุ มีวงโคจร 3,600 ปี รอบเนเมซิสดาวฤกษ์แฝดของดวงอาทิตย์ และดวงอาทิตย์ ได้เดินทางเข้าสู่ระบบสุริยะ พวกเขาจะมาเก็บเกี่ยวแร่ธาตุไปสกัดเป็นทองคำสำหรับใช้เป็นพลังงานของดาวนิบิรุ สงครามการแย่งชิงดวงอาทิตย์จึงเกิดขึ้นย่อมๆ ทั้งที่ดวงอาทิย์ก็ดวงใหญ่ แต่ดวยความโลภ ทำให้พวกเขาสู้รบกันอย่างหลีกเลี่ยงมิได้ แน่นอน คนน้อยย่อมแพ้พ่าย ชาวดิซต้องยอมให้ชาวอานุครอบครองดวงอาทิตย์ตลอด 20 ปีที่พวกเขาโคจรเข้ามาใกล้ดวงอาทิตย์ แล้วชาวดิซก็เลือกที่ จะหลบมายังดาวเคราะห์ดวงที่สามที่มีน้ำและพื้นดิน ....โลก

ขณะที่โลกอยู่อย่างสงบ หลังจากบอบช้ำจากสงครามนิวเคลียร์ มนุษย์ส่วนใหญ่ของโลกตายไปเกือบหมด คนที่เหลืออยู่ต่างกระจายตัวตามจุดที่ไม่โดนกัมันตภาพรังสี ส่วนพวกเศรษฐี คนดัง นักการเมือง ราชวงศ์ ผู้รากมากดีมีเงินทั้งหลาย รวบรวมทุน และหอบเอานักวิทยาศาสตร์ วิศวกรที่เก่งๆ ไปสร้างอาณานิคมบนดวงจันทร์

ดาวดวงที่สามเป็นดาวที่มีส่วนประกอบเป็นเหล็ก มีสิ่งมีชีวิตอาศัยทั้งบนพื้นดินและใต้มหาสมุทร พื้นที่บางส่วนแปดเปื้อนรังสี ชั้นบรรยากาศประกอบด้วย ไนโตรเจน 70% ออกซิเจน 20.9%  และธาตุอาร์กอน คาร์บอน และอื่นๆ ซึ่งพวกเขาอยู่อาศัยได้ ทั้งนี้

ดาวทองคำ บรรณาการล้ำค่าแห่งมวลมนุษยชาติ ใช้เวลากว่า 3,600 ปี สกัดพลาสม่าบริสุทธิ์บนดวงอาทิตย์หลอมรวมขึ้น เพื่อรอถวายแด่อานุ  และการส่งมอบนี้จะนำไปสู่จุดจบอีกครั้งของมนุษยชาติ หรือไม่?

อาณานิคมบนดวงจันทร์สร้างเสร็จสมบูรณ์ โดยบริษัทร่วมหุ้นขนาดใหญ่ที่ใช้ชื่อว่า ลูน่าซิสเตม คอเปอเรชั่น สร้างโครงข่ายเมืองใต้ดิน ระบบคมนาคมขนส่ง รวมถึงเกษตรกรรมใต้ดินเพราะถ้ำของดวงจันทร์เต็มไปด้วยดินโบราณ พวกเขาทำการเกษตรในโดมแก้ว รวมถึงระบบชลประทานจากการแปรธาตุ ใครที่อยากไปตั้งรกรากบนดวงจันทร์ ต้องเสียค่าใช้จ่ายมหาศาล ทำให้ประชากรตั้งต้นมีไม่ถึงหมื่นคน ลูนมีกรรมการบริหาร เป็นตัวแทนจากคนกลุ่มต่างๆ ทั้งทหาร ราชนิกูล

เศรษฐี ดารา คนมีชื่อเสียง นักการเมือง และผู้นำจากโลก ซึ่งภายหลังกรรมการกลุ่มนี้ได้คัดสรรประธานาธิบดีขึ้นเป็นผู้นำในการปกครอง

มีการค้าแรงงานข้ามดาวเกิดขึ้น เนื่องจากไม่มีชนชั้นแรงงานสำหรับทำเหมือง และการผลิตต่างๆ จึงมีการขนแรงงานที่ต้องการมาทำงานที่ลูน เกิดระบบชนชั้นที่ชัดเจนชนชั้นแรงงานเหล่านี้คืกคนจนที่ต้องการหนีจากโลก และต้องการทำงานแลกอาหารรวมถึง ชีวิตความเป็นอยู่ที่ดียิ่งขึ้น

ห่างออกไป 92 ล้านไมล์ สงครามแย่งดวงอาทิตย์ระหว่างดิซกับอานุ ยังคงดำเนินไปอย่างต่อเนื่อง ยานรบของชาวดิซถูกทำลายไปมากและทรัพยากรร่อยหรอ ชาวดิซที่เป็นชนเผ่าเร่ร่อนจึงยอมล่าถอยไปหาที่หลบพักซ่อมยานและหาทรัพยากรเพิ่ม บังเอิญไปหรือไม่ที่โลกอยู่ในตำแหน่งที่พอเหมาะพอดี ชาวดิซที่สะบักสะบอมจึงหนีอานุมาหลบยังดาวสีฟ้าดวงนี้

โลกที่ผู้คนย้ายไปลูนกันเกือบหมดจนแทบจะเป็นดาวร้าง ประชากรเหลือไม่ถึงครึ่งล้าน อาศัยอยู่ในป่าแอฟริกา บางส่วนของเอเชียและ ทางเหนือของอเมริกาเก่า  ชาวดิซที่เดินทางมาขุดแร่ไปซ่อมยานแม่และหาอาหาร พบกับมนุษย์ก็พารวมกันมาอยู่ในเขตที่ปลอดภัยบริเวณทะเลทรายแคลิฟอเนีย ตรงนั้นเองกลุ่มชาวดิซชนชั้นปกครองจึงตกลงปลงใจที่จะลงหลักปักฐานที่ดาวดวงนี้ แม้ว่ายานแม่จะซ่อมแซมเสร็จแล้ว พวกเขาใช้ยานแม่เป็นฐานบัญชาการมายังโลก สร้างเมืองหลวงขึ้นใหม่ให้เป็นศูนย์กลางการปกครองและกิจการต่างๆรวมถึง ตั้งชื่อโลกขึ้นใหม่ เป็น โซลัน ซึ่งเป็นภาษาของดิซแปลว่า ดาวเคราะห์ของดวงอาทิตย์ ชนชั้นปกครองบนยานแม่ได้คัดเลือกตระกูลหนึ่งที่ยินยอมพร้อมใจให้ทำหน้าที่เป็น

ผู้ปกครองโซลัน  เรียกว่า เจท เป็นราชวงศ์สืบทอดกันมานับแต่นั้น

เนื่องจากชาวดิซ มีสภาพทางชีววิทยาที่ไม่เอื้อต่อการดำรงชีวิตบนโซลัน พวกเขาจึงนำดีเอนเอของ

มนุษย์มาปลูกถ่าย เพาะ และทดลอง จนชาวดิซที่ปรับพันธุกรรมสามารถอยู่อาศัยบนโซลันได้ ชาวดิซที่ปรับแปลงพันธุกรรมแล้วจึงสามารถสืบเผ่าพันธุ์กับชาวโซลได้  แต่ชาวดิซบริสุทธิ์ ก็ยังคงเลือกที่จะอยู่บนยานแม่เช่นนั้น

กลุ่มคนทำงานที่มีความรู้และสติปัญญาหลักแหลมได้เสนอตัวขึ้นเป็นที่ปรึกษาของเจท ใช้ชื่อว่า โซลมาสเตอร์ ถือเป็นตำแหน่งสูงสุดที่โซลธรรมดาจะเป็นได้ในระบบชนชั้นที่เข้มงวดนี้ การคัดเลือกโซลในรุ่นต่อๆมา จึงมีความเข้มงวดคัดเลือกเด็กที่มีสติปัญญาผ่านขั้นตอนต่างๆ

มากมาย การคัดเลือกนั้นใช้เวลานานและยุ่งย่ากมาก สักสิบปีจึงจะได้โซลมาสเตอร์มาสักคนเมื่อกลุ่มโซลมาสเตอร์รุ่นแรกตายไป รุ่นใหม่ที่ผ่านกระบวนการคัดเลือกก็เข้ามาแทนที่ ในสัดส่วนที่น้อยมาก

ชาวโซล กับลูน ต่างคนต่างอยู่กันมานาน หลายร้อยปี เกิดสงครามชิงอำนาจในลูน่าซิสเตม กลุ่มลูนอาร์มี่ มีกองกกำลังที่แข็งแกร่งเข้าปราบกลุ่มกบฎและรวบยึดอำนาจเอาไว้ และสถาปนาตนเหนือลูน่าซิสเตม รวมทั้งยังรวบรวมกองกำลังจากต่างดาวและมาร์สเพื่อสู้กับดิซยืดโซลันคืน​

​ กลุ่มกบฏลูนเข้ายึดยานแม่ของดิซสำเร็จเป็นครั้งแรก จับสภาดิซเป็นตัวประกัน ทว่าระหว่างนั้นเองที่นิบิรุเคลื่อนผ่านจากใจกลางระบบสุริยะมาใกล้โซล เจทจึงขอเข้าเจรจาให้ช่วยปลดปล่อยยานแม่คืนจากกบฎลูน เนื่องจากทรัพยากรทั้งยานรบและคนมีน้อยกว่าลูนมากนัก สงครามครั้งนั้นทำให้กบฎลูนพ่ายแพ้ไป   ผลจากสงคราทำให้เกิดข้อตกลงในการสร้างดาวทองคำ ซึ่งชาวดิซต้องทำตามสัญญา โดยมีเงื่อนไขให้โซลส่งมอบทองคำ ในรูปของแข็ง จำนวน พันล้าน ล้าน ล้าน ตัน เป็นบรรณาการที่ช่วยปลดปล่อยยานแม่จากลูน ด้วยวิทยาการของอานุ ในการสกัดพลาสม่าออกมาเป็นทองคำ ซึ่งพลาสม่าก็มีอยู่บนดวงอาทิตย์มากมายมหาศาลทบรรณาการล้ำค่าสำหรับชาวอานุ ชาวอานุได้ทิ้งยานแปรธาตุทองคำจากพลาสม่าให้กับชาวดิซจำนวนหลายสิบลำ เพื่อให้ชาวดิซขุดแร่ให้พวกเขากระนั้นแล้ว อานุก็จากไปพร้อมนิบิรุปล่อยให้เป็นทาสขุดทองกันต่อไปอีก  ไปอีก 3,600 ปี

นิยามศัพธ์

1. Gold in the Sun - อะตอมทองบนดวงอาทิตย์ เท่ากับ 0.0000000006 ของน้ำหนักดวงอาทิตย์ ซึ่งเท่ากับ มวลของทองคำบนดวงอาทิตย์คือ 1.2 x 1021 kg (1,200,000,000,000,000,000,000 kgs) หรือ 120,000,000,000,000,000 ตัน

2. ดาวทองคำ (Gold Star) – หนึ่งดวง มีน้ำหนักเท่ากับ 900,000,000 ตัน ขนาดเส้นผ่านศูนย์กลางประมาณ 1 กิโลเมตร ข้างในดาวทองคำกลวง ลอยอยู่บริเวณที่ 0.5 AU มีทั้งหมด 3 ดวง

3. ดาวทองคำกับอานุ -  ตามบันทึกอานุใช้ทองคำเพื่อสร้างพลังงานและบรรยากาศของดาวนิบิรุ (นิบิรุอยู่ห่างโลกไป 469AU  1AU=ระยะทางจากโลกไปดวงอาทิตย์ )ใช้ทองคำ 1,000 ตัน ต่อ 20 วัน (เทียบวัน= 24 ชั่วโมง) ระยะเวลา 3600 ปี ของวงโคจรจึงใช้ทอง แค่ 0.0054 % ของดาวทองคำ 1 ดวง ส่วนที่เหลือไว้เคลือบสิ่งปลูกสร้าง ยานอวกาศและอื่นๆ เดิมอานุขุดทองแค่ พอใช้ต่อรอบวงโคจร คือ 65,700,000 ตัน ต่อรอบวงโคจรเท่านั้น

4. หอคอยโฮราเธีย -  หอคอยทรงเสาดอริก สูงสองไมล์ (3.218 กิโลเมตร) จำนวน  640 ชั้น เส้นผ่าศูนย์กลาง 459 เมตร แต่ละชั้นสูง 5-10 เมตร ตั้งในเขตเบลดิซซิโค่ หอคอยโฮราเธีย ตั้งตามชื่อผู้ออกแบบ โฮราธีโอ เดียเดอเปียร์ หอคอยสร้างแห่งแรก ปี 3605 เอดี มี34 หอคอย

20 หอคอยสร้างที่เบลดิซซิโค่ อีก 13 หอคอยสร้างที่ทิลด้าพอร์ท หอคอยเป็นเสมือนหมู่บ้าน มีสาธารณูปโภค การผลิดตพลังงาน บำบัดน้ำและของเสีย สถานที่ของราชการ รวมถึงที่พักอาศัย

5. บล๊อกก้าฟิน - โปรแกรมคำนวนภาษาที่ลงข้อมูลไว้ อาทิ ภาษาโซลัน ภาษาอังกฤษ ฯลฯ ซึ่งถูกแปลงให้ในรูปอิเล็กโตรด สามารถฉีดโดยตรงไปยังก้านสมองตัวนำสารสื่อประสาท ส่งผ่านข้อมูลภาษาโซลไปยังสมองส่วนที่ควบคุมการใช้ภาษาโดยตรง

สภาโซลัน

มีรายละเอียดตามตารางดังต่อไปนี้

 โซลเฮย่า
 โซลฮาดารา/โซลฮิลเดรท
 โซลมาสเตอร​์
 โซลมาสเตอร์โอเมก้า

* โซลเฮย่า โซลฮิลเดรท และโซลฮาดารา รวมทั้งโซลมาสเตอร์ ลำดับในแต่ละตำแหน่ง อัลฟ่า เบต้า แกมม่า เซต้า และโอเมก้า
* โซลเฮย่า เป็นการคัดเลือกบุคคลที่อายุระหว่าง 12-18 ปี
* โซลเฮย่า (Heya -แผงมาจากคำว่า เธยาน Theyn ภาษาold English แปลว่า Follower) ผู้ติดตาม
* การฝึกสามประการ ของโซลเฮย่า อาร่า อาดิเมน่า และ อาตะมัน
* อาร่า (Ara)(รากศัพธ์ภาษาโยรูบา-คองโก) แปลว่า ร่างกาย
* อาดิเมน่า (Adimena) (รากศัพธ์ภาษาแบ็ซค - Basque ชนกลุ่มน้อยที่อยู่ระหว่าสเปนและฝรั่งเศส) แปลว่าปัญญา
* อาตะมัน (Ataman)(รากศัพธ์ภาษาฮินดู) แปลว่าวิญญาณ

ผลการทดสอบเป็นอาร่ากับอาดิเมน่า จะได้เป็น โซลฮิลเดรด (SolHildred) Hildred-Old Englishแปลว่า การต่อสู้ (Battle) สายโซลฮิลเดรดจึงเป็น นักรบ(ทหาร) นักปกครอง(ทำงานทางการ) เจ้าหน้าที่สืบสวน พนักงานดูแลจัดสรรทรัพยากร ผู้พิทักษ์ เป็นต้น

ผลการทดสอบเป็นอาจะมันกับอาดิเมน่า จะได้เป็น โซลฮาดาร่า (SolHadara – Hadara รากศัพธ์ ภาษาฮิบรู แปลว่าเครื่องประดับที่งดงาม) สายฮาดาร่า จึงเป็นสายที่บำรุงรักษา ได้แก่ ผู้บริบาล (พยาบาล) ฟาม่า (เภสัช) นักบวช นักปราชญ์ นักร้อง ศิลปิน เป็นต้น

อ้างอิง

Name and meaning : http://www.behindthename.com